# Emma Mackey

Emma Mackey (Le Mans, 4 de gener de 1996) és una actriu franco-britànica. És coneguda per interpretar Maeve Wiley a la sèrie de comèdia de Netflix Sex Education.

## Biografia

Emma Margaret Marie Tachard-Mackey va néixer a Sablé-sur-Sarthe, filla de pare francès i mare anglesa. El seu pare era director d'escola. Es va criar a Sablé-sur-Sarthe i va rebre el baccalauréat el 2013, i es va traslladar a Anglaterra a estudiar llengua i literatura angleses a la Universitat de Leeds, d'on es va graduar el 2016. Mackey viu a Londres.
El seu primer paper va ser al telefilm Badger Lane (2016), una pel·lícula de terror britànica sobre un grup de periodistes que roden un documental en una fàbrica abandonada.
Mackey va actuar a la sèrie de comèdia dramàtica de Netflix Sex Education, com a Maeve Wiley, una «noia dolenta» intel·ligent i amb coneixements de negocis que convenç el seu company d'estudis Otis Milburn (Asa Butterfield) de començar un negoci de teràpia sexual en secret a l'escola. Sex Education va ser el seu primer paper en una sèrie de televisió important i la seva interpretació va ser ben rebuda per la crítica. La sèrie va ser renovada per una tercera temporada el febrer de 2020, mentre que l'anunci de la renovació de la quarta temporada es va produir al setembre de 2021.
El 2019 va actuar en un curtmetratge, Tic, amb Will Merrick. El febrer d'aquell any va començar a rodar a The Winter Lake, una pel·lícula ambientada en una zona deshabitada d'Irlanda. Mackey també ha participat a la pel·lícula de misteri de Kenneth Branagh's Death on the Nile. Està previst que s'estreni el 23 d'octubre de 2020, encara que a nivell internacional ho va fer l'11 de febrer de 2022, mentre a Espanya va arribar el 18 de febrer de 2022.
El maig de 2020 es va anunciar que interpretaria Emily Brontë al biopic que se centrarà en els començaments de la seva vida. L'any següent va interpretar Adrienne, una dona misteriosa del passat de l'enginyer Gustave Eiffel (Romain Duris) a Eiffel, la primera pel·lícula en francès en què actua.

## Filmografia
### Cinema

| Any | Títol | Paper | Notes |
| 2019 | Tic | Jess | Curtmetratge |
| 2020 | The Winter Lake | Holly | |
| 2021 | Eiffel | Adrienne Bourgès | |
| 2022 | Death on the Nile | Jacqueline de Bellefort | |
| 2022 | Emily | Emily Brontë | |
| 2023 | Barbie |

### Televisió

| Any | Títol | Paper | Notes |
| 2016 | Badger Lane | Michelle | Telefilm |
| 2019– | Sex Education | Maeve Wiley | Paper principal; 24 episodis |

## Referències

* ↑ «Youtube video: BuzzFeed Celeb -The Cast Of "Sex Education" Takes The BFF Test».
* 1 2 Alezine, Nadège. «Emma Mackey une franco-britannique nouvelle star de Netflix» (en francès), 07-01-2019. Arxivat de l'original el 28 de juliol 2019.
* ↑ The Cast Of "Sex Education" Takes The BFF Test. BuzzFeed. 2020-02-05. Dura 1:18. Consulta: 2020-02-10 – via YouTube.
* 1 2 3 Whitehouse, Matthew. «Talking about sex with Emma Mackey». i-D, 20-03-2019. [Consulta: 28 febrer 2020].
* ↑ Halls, Eleanor «Sex Education's Emma Mackey, interview: 'We're lucky our show isn't about ridiculously passionate intercourse'» (en anglès). The Daily Telegraph, 20-01-2020.
* ↑ Harrison, Ellie. «Emma Mackey interview: 'I'd rather be remembered as a feminist than an a***hole'» (en anglès), 19-01-2020.
* ↑ Riou, Thilda. «Emma Mackey, well-educated new star» (en francès). Marie Claire, 16-01-2020.
* ↑ «Say hello to Emma Mackey, Leeds graduate and Maeve Wiley in Netflix’s ‘Sex Education'» (en anglès britànic), 13-01-2019.
* ↑ Westbrook, Caroline. «What else has Sex Education star Emma Mackey been as season 2 lands on Netflix?» (en anglès). Metro, 18-01-2020. [Consulta: 27 agost 2020].
* ↑ Miller, Bruce «REVIEW: 'Sex Education' teases but also tells a good story». Sioux City Journal, 13-01-2019 [Consulta: 6 abril 2020].
* ↑ Romero, Ariana. «Sex Education's Maeve Herself On That Vagina Shaming Episode», 11-01-2019.
* ↑ «Sex Education». [Consulta: 4 juliol 2020].
* ↑ Solanich, Irene. «Nous valors sexuals a ‘Sex Education'». El Cinèfil, 14-01-2020. [Consulta: 27 agost 2020].
* ↑ Bergado, Gabe. «Meet the Cast of "Sex Education," Netflix's Hilarious New Dramedy All About, Well, Sex». Condé Nast, 04-01-2019.
* ↑ Vick, Megan. «Sex Education Is the Most Honest Coming-of-Age TV Show We've Seen in Forever», 12-01-2019.
* ↑ Naahar, Rohan. «Sex Education review: Netflix pops 2019's cherry with its best show in months». HT Media, 14-01-2019.
* ↑ «Netflix renova «Sex Education» per a una tercera temporada». Diari de Girona, 11-02-2020. [Consulta: 27 agost 2020].
* ↑ «Tic» (en anglès americà). Emma Mackey. [Consulta: 27 agost 2020].
* ↑ Hipes, Patrick. «Epic Pictures Reunites With ‘The Lodgers' Team For ‘The Winter Lake’, Sets Cast – EFM» (en anglès). Deadline, 05-02-2019. [Consulta: 27 agost 2020].
* ↑ Solanich, Irene. «‘Mort al Nil', el nou cas del Poirot de Branagh». El Cinèfil, 19-08-2020. [Consulta: 27 agost 2020].
* ↑ «Fox & Kenneth Branagh’s All-Star Agatha Christie Movie ‘Death On The Nile’ Begins Production In UK», 01-10-2019.
* ↑ Rubin, Rebecca «‘Star Wars' Films, ‘Avatar’ Sequels Pushed Back a Year in Disney Release Calendar Shakeup». Variety, 23-07-2020.
* ↑ «Muerte en el Nilo» (en castellà). [Consulta: 9 novembre 2022].
* ↑ Vlessing, Etan (2020-05-21). «'Wuthering Heights' Author Emily Bronte Biopic in the Works, Emma Mackey to Star». The Hollywood Reporter. Consulta: 2020-07-26.
* ↑ Goodfellow, Melanie. «First Look: Emma Mackey and Romain Duris in ‘Eiffel' (exclusive)» (en anglès). Screen Daily, 25-06-2020. [Consulta: 27 agost 2020].